22/05/2018 | Administración LocalMunicipal
Carballo
Anuncio de convocatoria de subvencións do Concello de Carballo en materia de deporte

Anuncio de convocatoria de subvencións do Concello de Carballo en materia de deporte A Xunta de Goberno Local en sesión ordinaria de 7 de maio de 2018 acordou aprobar as bases de convocatoria de subvencións do Concello de Carballo en materia de deporte, cuio contido íntegro se publica: – Bases xerais reguladoras da convocatoria de subvencións dirixidas a entidades deportivas para o financiamento de proxectos de actividade deportiva durante o ano 2018 (anexo I). – Bases específicas da Convocatoria do programa de subvencións dirixidas a entidades deportivas para o financiamento de organización e participación en fases finais de ascenso a competicións nacionais e campionatos de España durante o ano 2018 (anexo II). – Bases específicas da Convocatoria do programa de subvencións dirixidas a entidades deportivas para o financiamento de organización de eventos deportivos e actividades deportivas de carácter extraordinario durante o ano 2018 (anexo III). – Bases específicas da Convocatoria do programa de subvencións dirixidas a entidades deportivas para o financiamento de proxectos de actividade xeral durante o ano 2018 (anexo IV). ANEXO I.–BASES XERAIS REGULADORAS DA CONVOCATORIA DE SUBVENCIÓNS DIRIXIDAS A ENTIDADES DEPORTIVAS PARA O FINANCIAMENTO DE PROXECTOS DE ACTIVIDADE DEPORTIVA DURANTE O ANO 2018.1. LIÑAS XERAIS. O Concello de Carballo recoñece as funcións do deporte como elemento fundamental na formación integral e mellora da calidade de vida do cidadán e como favorecedor da cohesión social, e considérase de especial interese a actividade deportiva desenvolvida polo asociacionismo deportivo. Consecuentemente é necesario destinar recursos económicos á actividade de fomento, para a concesión de axudas económicas destinadas á promoción da actividade deportiva polas entidades deportivas privadas sen ánimo de lucro, que lles faciliten a consecución dos seus obxectivos, e indirectamente os do Concello de Carballo no ámbito deportivo.2. NORMATIVA APLICABLE. En conformidade cas competencias atribuidas a este Concello polo artigo 25.2 apartado I) da Lei 7/1985, do 2 de abril, Reguladora das Bases de Réxime Local, e en aplicación do artigo 23 da Lei 38/2003, do 17 de novembro, Xeral de Subvencións, e o artigo 8 da Lei 3/2012 do Deporte de Galicia, convócanse subvencións destinadas á promoción e o fomento do deporte no Concello de Carballo durante o ano 2018. A presente convocatoria rexerase pola Ordenanza Xeral de Subvencións do Concello de Carballo.3. FINALIDADE E OBXECTO. O obxecto desta convocatoria é establecer as normas para a solicitude, concesión, xustificación e pagamento das subvencións en réxime de concorrencia competitiva que conceda o Concello de Carballo, ao amparo do establecido na Lei 38/2003, do 17 de novembro, xeral de subvencións (LXS) e no seu regulamento de desenvolvemento, aprobado polo Real decreto 887/2006, do 21 de xullo (RDLXS). Estas normas serán de aplicación ás convocatorias de subvencións referidas a actividades deportivas que se han realizar no período comprendido entre o 1 de xaneiro e o 31 de decembro de 2018, que remitan a estas bases, e concretamente ás seguintes: – Convocatoria do programa de subvencións dirixidas a entidades deportivas para o financiamento de organización e participación en fases finais de ascenso a competicións nacionais e campionatos de España durante o ano 2018. – Convocatoria do programa de subvencións dirixidas a entidades deportivas para o financiamento de organización de eventos deportivos e actividades deportivas de carácter extraordinario durante o ano 2018. – Convocatoria do programa de subvencións dirixidas a entidades deportivas para o financiamento de proxectos de actividade xeral durante o ano 2018.4. EXCLUSIÓNS. Quedan excluídas da presente convocatoria as seguintes actividades e investimentos: 4.1. Os proxectos xa subvencionados polo Concello de Carballo a través de outras axudas ou convocatorias.4.2. As actividades xa ofertadas de xeito directo polo Concello de Carballo, que o Servizo de Deportes non considere complementarias.4.3. As actividades de “Deporte Escolar” ou extraescolares vinculadas a ANPAS ou centros de ensino por constituir outra das manifestacións do deporte.4.4. As actividades que non se consideren do ámbito municipal, por non cumprir cos seguintes criterios, sen perxuizo de outros que se poida interpretar se fora o caso: – Realización da actividade deportiva xeral de adestramentos dentro do termo municipal. – Celebración das actividades deportivas competitivas nas que participe como local dentro do termo municipal. – Realización dos eventos organizados pola entidade dentro do termo municipal. Así, se unha entidade desenvolve de xeito habitual e permanente actividade deportiva fóra do ámbito xeográfico municipal, considerarase excluída da convocatoria e non se valorará esa parte da actividade, os participantes e os gastos e ingresos que implique.4.5. As entidades que incumpran o establecido na base 7.1. 5. GASTOS SUBVENCIONABLES.5.1. Son gastos subvencionables os que de maneira indubitada respondan à natureza da actividade subvencionada, se realicen no ano 2018, e sexan efectivamente pagados con anterioridade ó remate do prazo de xustificación.5.2. As axudas económicas concedidas poderán destinarse ós conceptos ou gastos correntes que se especificaron na solicitude, directamente vencellados coa realizacion da actividade e que poden ser, entre outros: 5.2.1. Retribucións e gastos de persoal afecto à actividade.5.2.2. Equipamento e material deportivo.5.2.3. Gastos federativos: Licenzas, arbitraxes, mutualidade, canons, etc.5.2.4. Seguros de accidentes ou responsabilidade civil afectos à actividade.5.2.5. Gastos de desprazamentos ás competicións e adestramentos.5.2.6. Gastos de funcionamento, que se especifiquen motivadamente no orzamento e cun límite do 15% dos gastos directos da actividade a desenvolver.5.2.7. Os seguines gastos, cando o Servizo de Deportes do Concello de Carballo considere que gardan vinculación directa ca actividade, e son necesarios para a realización da mesma: – Gastos derivados de atencións protocolarias. – Os gastos de transporte e de desprazamentos en vehículo propio, e os de aloxamento e manutención. – Os gastos de material inventariable se a maiores o Servizo de Deportes do Concello considera que son imprescindibles para a realización dos proxectos de actividades subvencionados.5.3. Poderase subcontratar ate o 80% da actividade subvencionada.5.4. Só se poderá contratar con persoas ou entidades vinculadas co beneficiario, cando concurran as seguintes circunstancias: a) Que a contratación se realice de acordo cas condicións normais do mercado. b) Que se obteña previa autorización do órgano concedente nos seguintes termos: – Solicitude por parte do interesado. – Acordo do órgano concedente estipulando o terceiro con que se contratará e os servizos que se reciben.5.5. Non serán obxecto de subvención: 5.5.1. Os gastos e pagos realizados fóra dos prazos de execución do proxecto e de xustificación, respectivamente.5.5.2. Con carácter xeral, os gastos de inversión.6. ENTIDADES SOLICITANTES. A presente convocatoria vai dirixida a entidades de carácter deportivo, sen ánimo de lucro, que cumpran os requisitos do seguinte apartado, no momento de presentar a solicitude.7. OBRIGAS DAS ENTIDADES.7.1. Obrigas das entidades solicitantes: 7.1.1. Carecer de fins de lucro.7.1.2. Non estar vinculadas con entidades privadas con ánimo de lucro proveedoras de servizos deportivos análogos (modalidade) ós do obxecto principal da entidade solicitante, no ámbito municipal.7.1.3. Ter a sede social e o domicilio fiscal no Concello de Carballo.7.1.4. Desenvolver a súa actividade dentro do ámbito municipal.7.1.5. Non ter pendente de xustificar ningunha subvención ou axuda económica co Concello.7.1.6. Estar validamente constituidas como entidades deportivas, inscritas no rexistro de entidades deportivas de Galicia e no rexistro municipal de asociacións.7.1.7. Estar ao corrente das súas obrigas coa facenda pública, co Concello de Carballo coa Tesourería da Seguridade Social.7.1.8. Non estar incursas nas causas de incompatibilidade ou incapacidade para ser beneficiarias ou percibir subvencións da Administración pública previstas no art.13 da Lei xeral de subvencións 38/2003, do 17 de novembro.7.1.9. Dado que a tramitación será telemática: 7.1.9.1. A entidade deberá dispoñer dun único enderezo de correo electrónico de contacto durante toda a tramitación do expediente, ao que se dirixirán as comunicacións. Excepcionalmente, e de xeito xustificado, poderá modificar este enderezo inicial, sempre e cando lle notifique a circunstancia pertinente ó Concello de Carballo.7.1.9.2. Deberá dispoñer de certificado dixital ou DNIe: Quen ocupe a presidencia da entidade ou quen teña delegadas as súas funcións. Quen ocupe a secretaría da entidade. Quen represente a entidade perante o Concello de Carballo (no caso de ser distinta das dúas anteriores) 7.2. Obrigas das entidades beneficiarias.7.2.1. Facer constar a colaboura do Concello de Carballo en toda a información (impresa, informática ou audiovisual) que se fixera das actividades ou investimentos subvencionados, e na súa páxina web, do xeito seguinte: – No caso de medios radiofónicos, megafonía, etc publicitarase a colaboura do Concello de Carballo, e nos restantes figurarán en lugar visible e destacado os logotipos do Concello de Carballo e de Carballo Deporte. – Na vestimenta deportiva de competición figurarán en lugar visible e destacado os logotipos do Concello de Carballo e/ou de Carballo Deporte previa consulta ó Servizo de Deportes do concello que detallará o modo en que estos figurarán.7.2.2. As publicacións, cartelería, a publicidade e toda a producción das actividades deberán estar en lingua galega, conforme ó estabelecido na Ordenanza para o impulso social da língua galega do Concello de Carballo.7.2.3. Someterse aos procedementos de control ou de auditoría que realice o Concello de Carballo, e tamén, na súa condición de quen subscribe a conta, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderase esixir responsabilidade administrativa, consonte ao disposto na Lei 38/2003, xeral de subvencións, e, no seu caso, responsabilidade penal, de conformidade co Código penal.7.2.4. Utilizar, con carácter xeral, de formas de pago a terceiros que poidan ser acreditadas mediante un documento expedido por unha entidade financeira (transferencia bancaria, tarxeta de crédito, tarxeta de débito, cheque ou talón nominativo, etc) no que quede identificado o beneficiario, o importe e a data de pago e ca conformidade suficientemente acreditada do contratista ou proveedor na correspondente factura en caso de pagos en efectivo. Só se utilizará o pago en efectivo por importes ata 300,00 €. 7.2.5. Cumprir os requisitos da convocatoria específica correspondente á subvención solicitada.7.2.6. Utilizaren, con carácter xeral, unha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero.7.2.7. No caso de que algunha das actividades que execute a entidade solicitante implique o contacto habitual con menores, deberá comprobar que o persoal ao seu cargo cumpre co esixido pola Lei orgánica 1/1996, de protección xurídica do menor, de modificación do Código civil e da Lei de axuizamento civil.7.2.8. Cumprir con calquera outra obriga reflectida no artigo 14 da Lei 38/2003, do 17 de novembro, xeral de subvencións.8. SOLICITUDE.8.1. Lugar e prazo de presentación de solicitudes 8.1.1. As solicitudes presentaranse de xeito telemático na sede electrónica do Concello de Carballo. A presentación telemática producirá plenos efectos xurídicos, sempre que a solicitude sexa presentada dentro do prazo establecido e na sede citada.8.1.2. O prazo de presentación de solicitudes será de 20 días naturais contados dende o seguinte a publicación do extracto das convocatorias no Boletín Oficial da Provincia da Coruña, a través da BDNS.8.1.3. No caso de que a documentación fose incorrecta ou insuficiente, darase un prazo de dez días para a súa enmenda. Pasado o dito prazo sen que o interesado atenda o requirimento, entenderase que desiste da súa petición.8.2. Documentación: 8.2.1. A documentación da solicitude deberá vir asinada do seguinte xeito: – No caso das certificacións, pola Secretaría co visto e prace da Presidencia ou persoa na que delegue. – No caso das declaracións, compromisos e outra documentación, pola Presidencia ou persoa que represente a entidade.8.2.2. O solicitante utilizará modelos simplificados de solicitude obtidos na Área de Deportes do Concello de Carballo ou en www.carballo. gal 8.2.3. Presentarase a seguinte documentación: 8.2.3.1. Acreditación da delegación da Presidencia ou persoa en quen delegue na que se especifique o alcance da dita delegación (presentación telemática das solicitudes de subvencións e sinatura electrónica de toda a documentación necesaria para a súa tramitación, na que se inclúan as certificacións). 8.2.3.2. Declaración de estar legalmente constituida e de estar inscrita no rexistro de entidades deportivas de Galicia e no rexistro municipal de asociacións do Concello de Carballo cos números respectivos, antes da presentación da solicitude, de que dispón dos estatutos adaptados á lexislación vixente así como de que o seu obxecto a faculta para a participación na presente convocatoria.8.2.3.3. Certificación acreditativa dos cargos representativos e domicilio social.8.2.3.4. Certificación orixinal dos datos bancarios da entidade solicitante.8.2.3.5. Certificación orixinal acreditativa do acordo de solicitude e nomeamento do representante (se procede) para as súas relacións co Concello de Carballo e fotocopia do NIF do mesmo.8.2.3.6. Declaración de non estar incursa a persoa representante (se se nomea) e a entidade nas causas de incompatibilidade ou incapacidade para ser beneficiarias ou percibir subvencións da administración pública previstas no art.13 da Lei xeral de subvencións 38/2003, do 17 novembro.8.2.3.7. No caso de opoñerse á comprobación por parte do Concello de Carballo, certificación acreditativa de estar ao corrente nas súas obrigas tributarias e coa Seguridade Social.8.2.3.8. Correo electrónico para comunicacións de trámite e requirimento de documentación.8.2.3.9. Comunicación e solicitude de autorización ó Concello de Carballo para contratar con persoas ou entidades vinculadas co solicitante (opcional). 8.2.3.10. Declaración da insuficiencia financieira para asumir os gastos que se deriven do proxecto subvencionado (opcional). 8.2.3.11. Declaración de insuficiencia financieira para asumir os gastos de execución do proxecto e constitución de garantía no caso de subvencións superiores a 3.000,00 €, e Solicitude de pago anticipado con exoneración de constitución de garantía (opcional). 8.2.3.12. Declaración de non estar vinculadas con entidades privadas con ánimo de lucro proveedoras de servizos deportivos análogos (modalidade) ós do obxecto principal da entidade solicitante, no ámbito municipal.8.2.3.13. Calquera outra documentación, compromisos ou manifestacións que se especifiquen na convocatoria específica correspondente.9. RESOLUCIÓN. O prazo máximo de resolución e notificación da concesión das subvencións será de seis meses, contado a partir da data de remate do prazo de presentación de solicitudes.9.1. Valoración das solicitudes. A selección das peticións e a contía das subvencións determinarase despois da consideración das actividades e investimentos que se van realizar, de acordo cos criterios que se establezan de xeito particular para cada convocatoria especifica.9.2. Concesión. A concesión das subvencións realizarase, mediante un réxime de concorrencia competitiva, e resolverá a Xunta de Goberno Local, logo da proposta motivada da comisión avaliadora correspondente, requirindo informe do Sevizo de Fomento e Programas Deportivos. A comisión será nomeada por resolución de Alcaldía, actuando como secretario/a, sen voto, un/unha funcionario/a do Concello de Carballo e estará composta polas seguintes persoas: Presidencia: Alcalde ou Concelleiro en que delegue. Vogais: 2 Concelleiros/as da Corporación Municipal. A comisión avaliadora, formulará proposta de resolución de concesión provisional, debidamente motivada, que deberá expresar a relación de solicitantes para os que se propón a concesión da subvención e a súa contía, así como as solicitudes desestimadas, as desistidas e as non admitidas a trámite. Por decreto de alcaldía ditarase a resolución de concesión provisional, concedéndoselles un prazo de 10 días hábiles para comunicaren, ben o desestimento da solicitude, a reformulación ou o cambio de obxecto, ben para, de o estimar oportuno, presentaren alegacións. No caso de non formular desestimento expreso, a subvención considerarase aceptada tácitamente. No caso de existiren alegacións por parte das entidades interesadas, deberanse resolver expresamente na resolución de concesión definitiva das subvencións. A resolución de concesión provisional non crea dereito ningún a favor da entidade beneficiaria proposta fronte ó Concello de Carballo mentres este non lle notifique a resolución definitiva de concesión. Unha vez transcurrido o prazo de alegacións, e resoltas as mesmas se as houbera, a Xunta de Goberno Local aprobará a resolución de concesión definitiva das subvencións.10. NOTIFICACIÓNS.10.1. A proposta de resolución provisional notificarase ós interesados mediante anuncio público no Taboleiro de Anuncios do Concello de Carballo, sito na Casa do Concello, na Praza do Concello, s/n e na Páxina web municipal http://www.carballo. gal/deporte/portada. php na data seguinte á da aprobación polo órgano competente. Concederase un prazo de dez días para presentar alegacións.10.2. A resolución definitiva notificarase ós interesados propostos como beneficiarios na forma prevista na Lei 39/2015, do 1 de outubro, de procedemento administrativo común das Administracións Públicas, para que no prazo de dez días comuniquen a aceptación ó Servizo de Fomento e Programas Deportivos. Transcorrido o prazo se terse producido a aceptación expresa, a subvención entenderase tácitamente aceptada.11. PAGAMENTO.11.1. Segundo o establecido en cada convocatoria específica.11.2. O aboamento da subvención materializarase mediante ingreso na conta sinalada polo beneficiario.11.3. No caso de realizarse pago anticipado, e cando o importe da subvención ou axuda exceda da cantidade de 3.000 €, o beneficiario deberá presentar previamente garantía suficiente. A garantía constituirase por importe igual á cantidade de pago a conta anticipado incrementado nun 5%. 11.4. En base ó previsto no artigo 42 do Regulamento da Lei 38/2003, do 17 denovembro, Xeral de Subvencións, por tratarse dun procedemento en concurrencia, e dada a natureza das actividades subvencionadas en canto ó seu especial interese social, poderase exonerar da constitución de garantía a aqueles beneficiarios que xustifiquen especiais características mediante declaración da insuficiencia financieira para asumir os gastos que se deriven do proxecto subvencionado.12. XUSTIFICACIÓN.12.1. Prazo de xustificación. O prazo para a xustificación das subvencións rematará o día 31 de xaneiro de 2019. A documentación xustificativa deberá presentarse no rexistro xeral do concello con destino ó servizo que conceda a subvención, o cal deberá conformar dita xustificación. Vencido o prazo de xustificación sinalado nestas bases, sen que a entidade presentara a documentación xustificativa, requiriráselle para que a presente no prazo improrrogable de quince días dende a notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades previstas na Lei xeral de subvencións. Este prazo será de aplicación, agás o indicado na convocatoria específica.12.2. Consideracións xerais. O orzamento subvencionado a xustificar será o indicado na convocatoria específica. No caso de ter outras subvencións ou ingresos propios para o mesmo obxecto que, en concorrencia coa subvención do Concello de Carballo, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos. O gasto xustificado documentalmente deberá acadar polo menos, o importe do orzamento subvencionado para xustificar. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria. Toda alteración das condicións tidas en conta para a concesión da subvención, e en todo caso a obtención concurrente de subvencións doutras administracións públicas ou entidades privadas, poderá dar lugar á modificación da resolución da concesión.12.3. Documentación Xustificativa. Presentarase a seguinte documentación: 12.3.1. Memoria que acredite a realización da actividade e o grao de cumprimento dos obxectivos, con indicación das actividades ou investimentos realizados, das persoas beneficiarias, dos resultados obtidos, e as desviacións acaecidas.12.3.2. Relación clasificada de gastos realizados, asinada polo secretario da entidade, co visto e prace do seu presidente, e con identificación dos acredores (nome da entidade ou nome e apelidos e CIF ou NIF), dos conceptos de gasto e dos tipos de documentos (n.º de factura ou documento equivalente, importe, data completa de emisión). Para os gastos de persoal indicarase para cada traballador/a e mes: a data, o importe bruto da nómina e o importe da seguridade social con cargo á entidade, así como a porcentaxe da xornada laboral de cada traballador/a que se lle impute á actividade que se está a xustificar. De conformidade co art.29.7. d da Lei 38/2003, do 17 de novembro, xeral de subvencións, no caso de que na declaración de gastos figuren acredores, tanto persoas físicas como xurídicas vinculadas coa entidade beneficiaria estes deberán corresponderse cos indicados na solicitude de subvención das presentes bases. Así mesmo os ditos gastos deberán axustarse aos prezos de mercado.12.3.3. Desviacións acaecidas sobre o orzamento da solicitude.12.3.4. Relación detallada de todos os ingresos de natureza pública ou privada obtidos, das subvencións doutras Administracións Públicas ou entidades privadas para o mesmo obxecto, con indicación do seu importe e procedencia, así como dos ingresos que xere a propia actividade subvencionada, ou, pola contra, declaración de non ter outras subvencións públicas ou privadas para o mesmo obxecto.12.3.5. Declaración do cumprimento da obriga de facer constar a colaboración do Concello de Carballo en toda a información (impresa, informática ou audiovisual) que se faga das actividades subvencionadas así como de utilización da lingua galega nos termos da presente convocatoria.12.3.6. Declaración de non ter pendente de xustificación outra axuda do Concello de Carballo na que xa rematara o prazo para a presentación dos xustificantes.12.3.7. No caso de opoñerse á comprobación por parte do Concello de Carballo, certificación acreditativa de estar ao corrente nas súas obrigas tributarias e coa Seguridade Social.12.3.8. Só para o caso de subvencións iguales ou superiores a 60.000,00 €, entregarase a maiores a seguinte documentación: 12.3.8.1. Documentos orixinais acreditativos dos gastos realizados (facturas, etc.) debidamente cumprimentados ou fotocopias compulsadas, en cuio caso antes de facer a fotocopia deberá extenderse no orixinal do documento dilixencia de que foi utilizada como xustificante do gasto para a subvención percibida. Nos documentos acreditativos deixarase constancia de que foron utilizados como xustificante da subvención percibida, especificando a súa utilización para a xustificación da subvención da convocatoria correspondente. Unicamente se admitirán xustificantes correspondentes a proxectos de actividades realizados entre o 1 de xaneiro de 2017 e o 31 de decembro de 2017, e as facturas estarán pagadas antes do remate do prazo de xustificación.12.3.8.2. No caso de que existan gastos de persoal presentarase: Nóminas, boletíns de cotización á seguridade social (TC/1 e TC/2) ou os que os substitúan regulamentariamente e documentos de ingreso na Axencia Tributaria das retencións practicadas en concepto de IRPF.12.3.8.3. Acreditación do pago efectivo de cada un dos gastos, meditante utilización, con carácter xeral, de formas de pago a terceiros que poidan ser acreditadas mediante un documento expedido por unha entidade financeira (transferencia bancaria, tarxeta de crédito, tarxeta de débito, cheque ou talón nominativo, etc) no que quede identificado o beneficiario, o importe e a data de pago e ca conformidade suficientemente acreditada do contratista ou proveedor na correspondente factura en caso de pagos en efectivo. Só se utilizará o pago en efectivo por importes ata 300,00 €. 12.4 Tramitación da xustificación Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada na base anterior. Á vista da documentación xustificativa presentada e logo dos informes previos do servizo de fomento e programas deportivos e despois da súa fiscalización, o órgano competente valorará o cumprimento das actividades ou investimentos subvencionados e, se a documentación é correcta, procederase ó pagamento da cantidade de subvención pendente de percibir. Para a valoración do cumprimento da finalidade básica da subvención terase en conta o seguinte: 1. No caso de que se xustifique gasto polo 100% do orzamento subvencionado para xustificar, aboarase a totalidade da subvención.2. No caso de que se xustifique gasto inferior ao 100% e, polo menos do 50% do orzamento subvencionado para xustificar, aboarase a parte proporcional da subvención. En caso de térselle abonado por anticipo cantidade superior á resultante final a percibir, dará lugar ó procedemento de reintegro correspondente.3. No caso de que se xustifique gasto inferior ao 50% do orzamento subvencionado para xustificar, non se considerará cumprida a finalidade básica da subvención, polo que non se aboará cantidade ningunha. En caso de térselle abonado cantidades por anticipo, dará lugar ó procedemento de reintegro correspondente.4. No caso de que a documentación fose incorrecta ou insuficiente, darase un prazo de dez días para a súa emenda. Pasado o dito prazo sen que o interesado atenda o requirimento, entenderase que desiste da súa petición, ditándose resolución que deberá ser notificada ao beneficiario.5. O Concello de Carballo poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención.6. No caso de non atoparse ao corrente nas súas obrigas tributarias e coa Seguridade Social, e teña xustificado o cumprimento das condicións da subvención, advertirase ao beneficiario de que non se procederá ao seu pagamento, agás que xustifique ter regularizado a súa situación tributaria ou social.7. Para o non previsto nas presentes bases, será de aplicación o establecido na ordenanza xeral de subvencións que figura como Anexo das bases de execución do orzamento municipal do Concello de Carballo para 2016, na lei 38/2003, do 17 de novembro, xeral de subvencións, na lei 9/2007, do 13 de xuño, de subvencións de Galicia e na súa normativa de desenvolvemento que resulte de aplicación.12.5. Técnicas de Muestreo. No cumprimento do disposto no artigo 75.3 do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de noviembro, Xeral de Subvencións, comprobarase a documentación relativa ós xustificantes de gasto, forma de pago dos mesmos con arreglo á base 7.2.4 e toda aquela documentación que se estime oportuna ó fin de permitir obter evidencia razonable sobre a axeitada aplicación da subvención, que resulten da aplicación da seguinte técnica de muestreo: Efectuarase un sorteo entre tódalas subvencións outorgadas para as tres convocatorias específicas, de xeito que se escollan o 25% das subvencións outorgadas de entre cada un dos seguintes tramos: A) Subvencións por importe inferior a 5.000,00 €. B) Beneficiarios de subvencións por importe entre 5.000, 00 € e 10.000,00 €. C) Beneficiarios de subvencións por importe superior a 10.000,00 €. A porcentaxe do 25% aplicarase con redondeo decimal a unha cifra, e sempre superior no caso de exceder o número enteiro.13.–INCORPORACIÓN Ó REXISTRO PÚBLICO DE SUBVENCIÓNS E PUBLICACIÓN DA SUBVENCIÓN CONCEDIDA.1. No cumprimento do disposto no artigo 18.2 da Lei 38/2003, general de subvenciones, e demáis normativa de desarrollo, o Concello de Carballo remitirá a Base de Datos Nacional de Subvenciones información sobre a concesión das subvencións. Disposición adicional primeira Para os efectos da salvagarda do dereito das entidades participantes na presente convocatoria á protección dos seus datos de carácter persoal, nos termos dispostos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvención. Disposición adicional segunda En ningún caso a presente convocatoria xerará dereito ningún a favor das entidades solicitantes mentres tanto non se dean as condicións orzamentarias, procedementais e xurídicas de aplicación. Disposición adicional terceira O importe do crédito destinado as convocatorias específicas, poderá incrementarse nunha contía adicional sen necesidade de nova convocatoria, respectando os limites e condicións establecidos no artigo 58 do Real decreto 887/2206 de 21 de xullo e no artigo 9 d aLei 9/2007, do 13 de xuño, de subvencións de Galicia. Disposición adicinal cuarta As entidades, clubes e asociacións que concorran ás presentes subvencións, en tanto que utilicen as instalación deportivas municipais, adheriranse de xeito automático ao convenio para ser beneficiarias de subvención nominativa, das reguladas na Ordenanza Xeral de Subvencións deste Concello, sempre e cando se atopen incluidas na relación da base vixésima sétima de execución do orzamento municipal, en concepto de financiación e fomento do uso das instalación deportivas municipais, ata o importe máximo do previsto na citada relación, que, ao abeiro do previsto no art.5.4 da Ordenanza Fiscal n.º 22 do Concello, reguladora das taxas pola utilización privativa e o aproveitamento especial das instalacións deportivas municipais, e pola prestación de servizos deportivos nas mesmas, que, de xeito excepcional, se liquidará, unha vez concedida, compensándose coas taxas efectivamente devengadas, de xeito que non se esixirá as concorrentes o depósito previo das referidas taxas. A dita compensación non poderá dar lugar, en suposto algún, a resultados positivos a favor da beneficiaria da subvención nominativa. A participación na convocatoria supón a aceptación das súas bases reguladoras. Carballo, 2 de maio de 2018. ANEXO II.–CONVOCATORIA DE SUBVENCIÓNS DIRIXIDAS A ENTIDADES DEPORTIVAS PARA O FINANCIAMENTO DE ORGANIZACIÓN E PARTICIPACIÓN EN FASES FINAIS DE ASCENSO A COMPETICIÓNS NACIONAIS E CAMPIONATOS DE ESPAÑA DURANTE O ANO 2018. BASES ESPECÍFICAS DA CONVOCATORIA (complementarias das bases reguladoras xerais) DATOS DA CONVOCATORIA Denominación: Convocatoria do programa de subvencións dirixidas a entidades deportivas para o financiamento de organización e participación en fases finais de ascenso a competicións nacionais e campionatos de España durante o ano 2018. Crédito orzamentario: O importe global das subvencións é de dez mil euros (10.000,00 €), gasto imputable á aplicación 3410/48900 “Subvencións fomento deporte non nominativas” do Orzamento Municipal en vigor (RC222018000951). O importe do crédito destinado a esta convocatoria, poderá incrementarse nunha contía adicional sen necesidade de nova convocatoria, respectando os limites e condicións establecidos no artigo 58 do Real decreto 887/2206 de 21 de xullo e no artigo 9 d aLei 9/2007, do 13 de xuño, de subvencións de Galicia. Importe da subvención que se ha conceder: – Debido ó interese das actividades a subvencionar, o importe da subvención solicitada poderá acadar o 70% do orzamento de gastos (Coeficiente de financiamento do 0.7). – O importe máximo a conceder por beneficiario é de 5.000,00 €. – Os importes a conceder en condición de organizador e/ou participante son os detallados na seguinte táboa segundo a categoría e a relevancia da modalidade referida ó número de licencias: (*) Considérase organizador á entidade deportiva cando a totalidade das xornadas da fase final de ascenso ou do campionato de España son organizados pola mesma e estas se desputan no ámbito xeográfico e/ou instalacións deportivas do Concello de Carballo. – No caso de que as actividades teñan lugar fóra do territorio peninsular incrementarase os respectivos importes das subvencións nun 50%. – No caso de participacións con número de deportistas inferior a 10, reducirase o importe en un 20%. – No caso de participacións con número de deportistas superior a 20, incrementarase o importe nun 20%, se unha vez outorgadas as axudas entre tódolos solicitantes con dereito ás mesmas houbera crédito dispoñible. – De rebasarse os límites establecidos, diminuirase o importe concedido ata axustalo ós límites definidos, e o Concello de Carballo poderá decidir en función do número e interese das solicitudes redistribuilo entre as restantes solicitudes de xeito proporcional á puntuación obtida.3. FINALIDADE E OBXECTO.1. A presente convocatoria de subvencións ten por obxecto a concesión, en réxime de concorrencia competitiva, de axudas económicas ás entidades deportivas sen ánimo de lucro para o financiamento de organización e participación en fases finais de ascenso a competicións nacionais, fases intersector ou finais de campionatos de España, en categorías absoluta ou inferiores.2. Poderá solicitarse subvención para dúas fases de diferente competición en única solicitude, debendo en este caso indicarse cada actividade de forma independente e por orden de preferencia, podendo o Concello optar por unha ou varias de elas. Neste suposto presentarase memoria e orzamento para cada unha de elas.3. A condición de participante é requisito para considerar a de organizador, que é acumulable á primeira, de xeito que se poderá percibir axuda por ambas acumuladas, ca condición de non superar os límites establecidos na convocatoria.4. No caso de equipos ou deportistas individuais da mesma entidade, que participan en mesmas datas e ámbito xeográfico, en diferentes categorías, en diferentes modalidades ou diferentes especialidades de unha modalidade, considérase como unha única competición, e unha única petición, tendo en conta para a súa valoración e outorgamento a categoría sénior se tivera participación.4. EXCLUSIÓNS. Quedan excluídas da presente convocatoria as seguintes actividades e investimentos: 1. Os proxectos xa subvencionados polo Concello de Carballo a través de outras axudas ou convocatorias.2. Probas deportivas ás que non se accede con requisitos clasificatorios previos.3. As participacións que que non se consideren do ámbito municipal: Deportistas que participan con unha entidade deportiva, pero desenvolven a súa actividade deportiva de xeito habitual fóra do ámbito xeográfico municipal, excluíndose da convocatoria e valoración os participantes que incurran nesta circunstancia, a súa actividade e gastos.4. Para a condición única de participante, quedan excluídas as competicións que non conlevan pernocta e manutención inherentes e imprescindibles para a participación nas mesmas, o cal valorará a administración municipal.8. SOLICITUDE. Poderá solicitarse subvención para dúas competicións diferentes en única solicitude, debendo en este caso indicarse cada actividade de forma independente e por orden de preferencia, podendo o Concello optar por unha ou varias de elas. Neste suposto presentarase memoria e orzamento para cada unha de elas. Documentación específica da convocatoria: 1. Importe da subvención solicitada.2. Identificación da competición: Denominación, datas, lugar de celebración, programa e sistema de competicións, número de equipos ou deportistas participantes e descrición clara do proceso para adquirir a condición de participante.3. Orzamento estimado dos gastos, desglosando os Ingresos referentes a cotas propias da actividade, a subvencións, e a outros tipos de ingresos, e os Gastos referentes a persoal, profesionais, materiais e outros imputables directamente á actividade.4. Declaración responsable asumindo expresamente o compromiso de aporte da porcentaxe propia ó orzamento.9. RESOLUCIÓN: VALORACIÓN DAS SOLICITUDES. A selección das peticións determinarase, de acordo cos seguintes criterios e baremos, resultando unha listaxe por orden de puntuación: 1. Orzamento: Menor porcentaxe de axuda municipal solicitada en relación á contía total do orzamento.(Máximo de 50 puntos) 2. Categoría: Nivel deportivo (máximo de 50 puntos). 3. Número de participantes (máximo de 10 puntos) 4. Prioridade da petición (máximo de 10 puntos): 10 puntos á prioridade 1 e 0 puntos á prioridade 2. Outorgaranse por orden subvencións dos importes determinados en esta convocatoria específica no apartado “importe da subvención que se ha de conceder” ate esgotar o crédito orzamentario. Se houbera dous ou máis beneficiarios ca mesma puntuación e o importe dispoñible non acadase para outorgarlles a ambos os importes correspondentes, distribuirase entre os mesmos proporcionalmente, en base á cuantía que lles correspondería obter a cada un deles.11. PAGAMENTO. Debido ás características dos destinatarios e a natureza das iniciativas obxecto das subvencións o pago das mesmas será anticipado, supoñendo entrega de fondos con carácter previo e aboaranse do xeito seguinte: Unha vez publicada a resolución da concesión da subvención, realizarase, un anticipo do 95% do total concedido. Unha vez xustificada a subvención debidamente realizarase o pago do 5% restante. En base ó previsto no artigo 42 do Regulamento da Lei 38/2003, do 17 de novembro, Xeral de Subvencións, por tratarse dun procedemento en concorrencia, e dada a natureza das actividades subvencionadas en canto ó seu especial interese social, poderase exonerar da constitución de garantía a aqueles beneficiarios que xustifiquen especiais características mediante declaración da insuficiencia financieira para asumir os gastos que se deriven do proxecto subvencionado. O aboamento da subvención materializarase mediante ingreso na conta sinalada polo beneficiario.12. XUSTIFICACIÓN. Prazo de xustificación: O prazo para a xustificación das subvencións rematará o día 31 de xaneiro de 2019, ou un mes despois do remate das actuacións subvencionadas. O orzamento subvencionado a xustificar será o importe da subvención concedida dividido entre o coeficiente de financiamento fixado nestas bases (0.7). No caso de ter outras subvencións ou ingresos propios para o mesmo obxecto que, en concorrencia coa subvención do Concello de Carballo, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos. No caso de que a porcentaxe de axuda municipal solicitada sexa inferior ó 70%, e xa que este factor se ten en conta para a valoración das solicitudes, o orzamento subvencionado a xustificar axustarase a esa condición, e do contrario minorarase a contía da subvención ate cumprir ca porcentaxe de autofinanzamento valorada para a obtención da axuda. Documentación Específica: certificado da federación deportiva correspondente especificando a participación do beneficiario na competición e a clasificación acadada, ou no seu defecto documento que permita acreditar a participación efectiva na actividade subvencionada. Carballo, 2 de maio de 2018. ANEXO III.–CONVOCATORIA DE SUBVENCIÓNS DIRIXIDAS A ENTIDADES DEPORTIVAS PARA O FINANCIAMENTO DE ORGANIZACIÓN DE EVENTOS DEPORTIVOS E ACTIVIDADES DEPORTIVAS DE CARÁCTER EXTRAORDINARIO DURANTE O ANO 2018. BASES ESPECÍFICAS DA CONVOCATORIA (Complementarias das bases reguladoras xerais) DATOS DA CONVOCATORIA Denominación: Convocatoria do programa de subvencións dirixidas a entidades deportivas para o financiamento de Organización de Eventos Deportivos e actividades deportivas de carácter extraordinario durante o ano 2017. Crédito orzamentario: O importe global das subvencións é de dez mil euros (10.000,00 €), gasto imputable á aplicación 3410/48900 “Subvencións fomento deporte non nominativas” do Orzamento Municipal en vigor (RC22018000950). Importe da subvención que se ha conceder: – Debido ó interese das actividades a subvencionar, o importe da subvención solicitada poderá acadar o 70% do orzamento de gastos (coeficiente de financiamento do 0.7), cun importe máximo da subvención para unha mesma entidade de 3.000,00 € e para cada evento de 2.000,00 €. – Así, de rebasarse esos límites, diminuirase o importe concedido ata axustalo a esta condición, e o Concello de Carballo poderá decidir en función do número e interese das solicitudes redistribuilo entre os mesmos de xeito proporcional á puntuación obtida. – O importe do crédito destinado a esta convocatoria, poderá incrementarse nunha contía adicional sen necesidade de nova convocatoria, respectando os limites e condicións establecidos no artigo 58 do Real decreto 887/2206 de 21 de xullo e no artigo 9 d aLei 9/2007, do 13 de xuño, de subvencións de Galicia.3. FINALIDADE E OBXECTO. A presente convocatoria de subvencións ten por obxecto a concesión, en réxime de concorrencia competitiva, de axudas económicas ás entidades deportivas sen ánimo de lucro co fin de fomentar e promover a Organización de Eventos Deportivos e actividades deportivas de carácter extraordinario, definidos como actividades de celebración puntual ou singular a celebrarse no Concello de Carballo durante o ano 2018. Poderá solicitarse subvención para un máximo de dous eventos en única solicitude, debendo en este caso indicarse cada actividade de forma independente e por orden de preferencia, podendo o Concello optar por unha ou varias de elas. Neste suposto presentarase memoria e orzamento para cada unha de elas.4. EXCLUSIÓNS.1. Os proxectos xa subvencionados polo Concello de Carballo a través de outras axudas ou convocatorias.2. As probas deportivas pertencentes a calendarios de campionatos federados regulares non terán esta consideración. Admítense peticións para probas de deportes do motor, ciclismo e triathlon, pola súa especial singularidade en canto ás necesidades organizativas, supeditados á valoración do servizo de deportes e xuventude.3. Os beneficiarios de subvención directa municipal para organización de eventos deportivos durante 2018.8. SOLICITUDE. Poderá solicitarse subvención para dous eventos en única solicitude, debendo en este caso indicarse cada actividade de forma independente e por orden de preferencia, podendo o Concello optar por unha ou varias de elas. Neste suposto presentarase memoria e orzamento para cada unha de elas. Documentación específica da convocatoria: 1. Proxecto Técnico, con especificación de: Descrición, xustificación, fins e obxectivos, perfil e criterios de admisión de participantes, estrutura organizativa e de execución.2. Declaración do número de edicións celebradas e número de participantes na última edición.3. Orzamento estimado dos gastos, desglosando os Ingresos referentes a cotas propias da actividade, a subvencións, e a outros tipos de ingresos, e os Gastos referentes a persoal, profesionais, materiais e outros imputables directamente á actividade.4. Declaración responsable asumindo expresamente o compromiso de aporte da porcentaxe propia ó orzamento.5. Duración da actividade 6. N.º de participantes na actividade.7. Declaración sobre o nivel dos deportistas ou o recoñecido polas federacións deportivas correspondentes.8. Declaración do ámbito do evento.9. Importe da subvención solicitada.9. RESOLUCIÓN: VALORACIÓN DAS SOLICITUDES. A selección das peticións e o importe das subvencións determinarase despois da consideración das actividades e investimentos que se van realizar, de acordo cos seguintes criterios e baremos, ata un total máximo de 100 puntos: 1. Proxecto Técnico (máximo de 20 puntos). Valoraranse a presentación e a formulación, contidos e desenvolvemento.2. Traxectoria da actividade (máximo de 20 puntos). Valorarase o número de edicións celebradas, a participación e repercusión na última edición.3. Orzamento: Menor porcentaxe de axuda municipal solicitada en relación á contía total do orzamento (máximo de 30 puntos). Só se computarán neste apartado aquelas solicitudes de subvencións para actividades que acompañen unha declaración responsable asumindo expresamente o aporte da porcentaxe.4. Nivel e ámbito do evento, segundo o nivel dos deportistas ou o recoñecido polas federacións deportivas correspondentes, número de participantes e duración (máximo de 15 puntos). 5. Interese da actividade para o sistema deportivo local (máximo de 15 puntos). Valorarase o interese para o sistema deportivo local, en función dos fins e necesidades que o Concello de Carballo considera para o mesmo, e tendo en conta o interese xeral e sectorial, coordinación e complementariedade da actividade cos programas municipais.11. PAGAMENTO. Debido ás características dos destinatarios e a natureza das iniciativas obxecto das subvencións o pago das mesmas será anticipado, supoñendo entrega de fondos con carácter previo e aboaranse do xeito seguinte: Unha vez publicada a resolución da concesión da subvención, realizarase, un anticipo do 95% do total concedido. Unha vez xustificada a subvención debidamente realizarase o pago do 5% restante. En base ó previsto no artigo 42 do Regulamento da Lei 38/2003, do 17 de novembro, Xeral de Subvencións, por tratarse dun procedemento en concorrencia, e dada a natureza das actividades subvencionadas en canto ó seu especial interese social, poderase exonerar da constitución de garantía a aqueles beneficiarios que xustifiquen especiais características mediante declaración da insuficiencia financieira para asumir os gastos que se deriven do proxecto subvencionado. O aboamento da subvención materializarase mediante ingreso na conta sinalada polo beneficiario.12. XUSTIFICACIÓN. Prazo de xustificación: O prazo para a xustificación das subvencións rematará o día 31 de xaneiro de 2019, ou un mes despois do remate das actuacións subvencionadas. O orzamento subvencionado a xustificar será o importe da subvención concedida dividido entre o coeficiente de financiamento fixado nestas bases(0.7). No caso de ter outras subvencións ou ingresos propios para o mesmo obxecto que, en concorrencia coa subvención do Concello de Carballo, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos. No caso de que a porcentaxe de axuda municipal solicitada sexa inferior ó 70%, e xa que este factor se ten en conta para a valoración das solicitudes, o orzamento subvencionado a xustificar axustarase a esa condición, e do contrario minorarase a contía da subvención ate cumprir ca porcentaxe de autofinanzamento valorada para a obtención da axuda. Carballo, a 2 de maio de 2018. ANEXO IV.–CONVOCATORIA DE SUBVENCIÓNS DIRIXIDAS A ENTIDADES DEPORTIVAS PARA O FINANCIAMENTO DE ACTIVIDADE XERAL DURANTE O ANO 2018. BASES ESPECÍFICAS DA CONVOCATORIA (complementarias das bases reguladoras xerais) DATOS DA CONVOCATORIA Denominación: Convocatoria do programa de subvencións dirixidas a entidades deportivas para o financiamento de proxectos de actividade xeral durante o ano 2018. Crédito orzamentario: O importe global das subvencións é de oitenta e nove mil euros (89.000,00 €), gasto imputable á aplicación 3410/48900 “Subvencións fomento deporte non nominativas” do Orzamento Municipal en vigor. (RC22018000952). O importe do crédito destinado a esta convocatoria, poderá incrementarse nunha contía adicional sen necesidade de nova convocatoria, respectando os limites e condicións establecidos no artigo 58 do Real decreto 887/2206 de 21 de xullo e no artigo 9 d aLei 9/2007, do 13 de xuño, de subvencións de Galicia. Importe da subvención que se ha conceder: – Debido ó interese das actividades a subvencionar, o importe da subvención solicitada poderá acadar o 100% do orzamento de gastos (Coeficiente de financiamento do 1), cun importe máximo da subvención para unha mesma entidade de 20.000,00 €. – Os solicitantes que en resultado da valoración da súa solicitude acaden 5 puntos ou menos sobre os 100 máximos posibles, obterán un importe máximo de 400,00 € de subvención. Así, se o importe resultante da puntuación obtida excede de 400,00 € pero esta non superou os 5 puntos, diminuirase ata axustalo a esta condición, e o importe excedente poderá redistribuirse proporcionalente á puntuación resultante da valoración entre os solicitantes cuias solicitudes superen os 5 puntos.3. FINALIDADE E OBXECTO. Comprende a xestión da participación ordinaria das entidades deportivas en competicións federadas ou análogas, e as actividades deportivas ordinarias e de tempada competitivas e formativas de carácter non federadas, segundo o definido nas presentes bases.4. EXCLUSIÓNS.4.1. Os proxectos xa subvencionados polo Concello de Carballo a través de outras axudas ou convocatorias.4.2. A participación extraordinaria en fases sector, e fases finais de campionatos de España e/ou fases intersector clasificatorios para os mesmos.4.3. Os beneficiarios de subvención municipal directa para a súa actividade xeral de competición federada e/ou actividade non federada ordinaria.8. SOLICITUDE. Documentación específica da convocatoria: 8.1. Certificación acreditativa expedida pola federación correspondente referida á tempada obxecto da subvención (2018 no caso de tempada anual ou 2017/18 no caso de tempadas bianuais) do n.º total de licenzas de deportistas, técnicos e personal auxiliar en vigor e equipos en competicións, desagregadas por categorías e sexo, e con diferenciación das licenzas que habiliten para a participación en competicións oficiais, e aquelas que non se as houbera.8.2. Certificación acreditativa expedida pola federación correspondente referida á tempada obxecto da subvención (2018 no caso de tempada anual ou 2017/18 no caso de tempadas bianuais) da relación de equipos e/ou deportistas en competición, con expresión do nivel da competición para cada un deles.8.3. No caso de deportes individuais con licenzas federadas que habilitan para competir, certificación acreditativa expedida pola federación correspondente da participación dos deportistas titulares das licenzas nas respectivas competicións, ou no seu defecto documentos que permitan acreditala suficientemente.8.4. Declaración da relación de persoal ó servizo da entidade, titulación deportiva, función ou cargo, tipo de relación ca mesma (laboral, voluntariado, xornada, etc.) e de xornada (completa, parcial). 8.5. Descricion da estrutura xeral da entidade e equipos en competición.8.6. Relación de méritos deportivos: Campionatos Galegos, clasificacións para campionatos de España, podiums en campionatos de España e Galegos, campionatos de liga de categoría nacional, ascensos de categoría e deportistas seleccionados para encontros oficiais das seleccións Galega e Española.8.7. Proxecto de actividade deportiva non federada.8.8. Orzamento estimado dos gastos, detallando os Ingresos referentes a cotas propias da actividade, a subvencións, e a outros tipos de ingresos, e os gastos referentes a persoal, profesionais, materiais e outros imputables directamente á actividade.8.9. Importe da subvención solicitada.9. RESOLUCIÓN: VALORACIÓN DAS SOLICITUDES. A selección das peticións e o importe das subvencións determinarase despois da consideración das actividades e investimentos que se van realizar, de acordo cos seguintes criterios e baremos, ata un total máximo de 100 puntos: 9.1.–Número de licencias, promoción do deporte base e feminino (Máximo de 30 puntos). A puntuación aplicarase outorgando: 2 puntos por licenza de base, 1 punto por licenza sénior ou 0,1 puntos por licenza de veteranos; e engadindo 0,5 puntos máis a cada licenza feminina base ou sénior e 0,05 puntos máis a cada licenza feminina veterana. Adxudícanse 30 puntos ó solicitante co maior número de puntos e ó resto a puntuación proporcional. Unicamente se valorarán como federados as licencias que habiliten para a participación en competicións federadas oficiais ou consideradas análogas. Non se terán en conta como deportistas federados os que posúan licencias expedidas para a participación en cursos ou para actividades puntuais que non constitúan a actividade deportiva habitual e preferente de cada modalidade deportiva ou para probas federadas non competitivas ou non puntuables para campionatos federados oficiais ou consideradas análogas. Tampouco se valorarán licenzas federativas de deportes individuais que non acompañen acreditación suficiente da efectiva utilización a esos efectos segundo o definido na base 8.3 e de xeito habitual atendendo ó respectivo calendario deportivo nen de deportes colectivos nos que non exista equipo da entidade participando oficialmente en competicóns federadas ou consideradas análogas. Poderán considerarse como análogas ás federadas determinadas ligas “A” de deporte escolar en función da existencia de competicións federativas ou non, do nivel das mesmas, n.º de participantes e relevancia das modalidades, o cal valorará a administración municipal. Para aquelas modalidades deportivas nas que non están contempladas as categorías federativas de veteráns, e a efectos de valoración consideraranse como tales aqueles deportistas nados en 1982 ou anteriores). 9.2.–Nivel das competicións nas que se participa co equipo sénior absoluto e o de categorías inferiores inmediatamente anterior ó mesmo, en relación á relevancia da modalidade deportiva, ámbito e nivel da competición. (Máximo de 30 puntos). Para a valoración teranse en conta os seguintes criterios: – Distribuirase a puntuación en 20 puntos máximos para o equipo de categoría absoluta e 10 puntos máximos para o equipo de categoría inferior inmediatamete anterior ó absoluto. – Para os casos en que a entidade compita en máis de unha modalidade ou especialidade só se terá en conta a mais favorable. – Para as modalidades en que se celebre máis de unha competición regular anual por sistema de liga só se terá en conta a máis favorable. – Ás competicións por sistema de liga regular con alomenos vinte xornadas e ámbito nacional outorgaráselles a máxima puntuación do subapartado correspondete (20 p. categoría absoluta ou 10 p. base). – Relevancia da modalidade: N.º de licenzas da Modalidade deportiva en Galicia. Establécense os seguintes tramos dos que resulta un factor corrector a aplicar á suma das puntuacións deste apartado 2: – Ámbito e nivel da competición: Competición nacional organizada pola federación española respectiva ou Autonómica dos diferentes niveis existentes e o número de ligas de participación por clasificación e acceso con ou sen requisito de clasificiación. – No caso de deportes de participación por equipo e individual, por sistema de liga, valorarase a participación por equipos, e a individual só en defecto da colectiva. Son requisito para a súa valoración a participación no calendario completo e a participación de alomenos 10 deportistas en cada unha delas. A participación en número menor poderá ser obxecto de ponderación se o número de participantes é inferior a dez. Se as propias normas da competición estableceran que o equipo completo se integra por número de participantes menor de 10 valorarase este factor con puntuación reducida nun 50%. – Para o caso de competicións de deportes individuales nas que o equipo se conforma por composición de categorías diferentes, será necesaria a participación do número mínimo de 10 deportistas establecida e valorarase este factor con puntuación reducida nun 50%. – No caso dos deportes de competición principal por sistema diferente á liga (concentracións ou probas puntuais) valorase a puntuación reducida nun 50% e referente a equipos, ou individual se non competira por equipos; para competicións de un ou máis días incluídas no calendario oficial da Federación Española ou Galega segundo o ámbito da competición, e no caso de participar en varias computará só unha delas. Para deportes individuais non se computará ate acadar 10 participantes e se os equipos completos se integraran por menos de 10 deportistas e/ou se conformaran por categorías diferentes valorarase reducido nun 50%. 9.3.–Estrutura de persoal técnico e deportiva (Máximo de 20 puntos). Valorarase o número de adestradores, titulacións, tipo de relación ca entidade (laboral, voluntario, etc.), xornada e a estrutura deportiva global de equipos e categorías da entidade en competición. Á mellor puntuación outorgaránselle 20 puntos e ó resto a puntuación proporcional.9.4.–Méritos deportivos (Máximo de 5 puntos). Valóranse os seguintes: – No caso de deportes individuais, as clasificacións e campionatos computarán por acumulacións completas en número de 10. – Ás modalidades non olímpicas aplicarase para o criterio Méritos Deportivos o coeficiente de 0,5. – Ós méritos referidos ás categorías veteráns aplicarase sobre a valoración o coeficiente de 0,2. – Debido á imprevisibilidade global dos méritos deportivos de cada tempada, en función do nivel das puntuacións obtidas polo conxunto dos solicitantes en este criterio, e para conquerir unha maior proporcionalidade nas puntuacións poderase decidir a súa ponderación de xeito que se adxudiquen 10 puntos ó solicitante co maior número de puntos e ó resto a puntuación proporcional. – Descártanse todos aquelos campionatos non considerados os de máximo nivel da categoría, así como os referidos a concentracións, torneos, copas, e outros que non teñen carácter de campionato de España ou Galego. – No caso de campionatos nacionais, galegos, etc. con posibilidade de obtención múltiple (2 ou máis anuales), aplícaselles reducción proporcional. – Os méritos obtidos como suma de méritos individuais xa valorados, non son obxecto de nova valoración. – Valoraranse os méritos obtidos na tempada rematada no momento da solicitude para o caso de tempadas bianuais e para as tempadas anuais non rematadas os obtidos ata a data e os da tempada anterior non valorados na solicitude da tempada 2017, ou os da tempada anterior completa.9.5.–Programa de actividade deportiva non federada (máximo de 10 puntos). Valorarase atendendo á formulación da programación, número de participantes, duración das actividades, valor formativo.9.6.–Adecuación das actuacións ó interese municipal (máximo 5 puntos): Valorarase o interese para o sistema deportivo local, en función dos fins e necesidades que o Concello de Carballo considera para o mesmo, e tendo en conta a interacción da entidade solicitante, e o impacto sobre a xestión do mesmo.11. PAGAMENTO. Debido ás características dos destinatarios e a natureza das iniciativas obxecto das subvencións o pago das mesmas será anticipado, supoñendo entrega de fondos con carácter previo e aboaranse do xeito seguinte: Unha vez publicada a resolución da concesión da subvención, realizarase, un anticipo do 95% do total concedido. Unha vez xustificada a subvención debidamente realizarase o pago do 5% restante. En base ó previsto no artigo 42 do Regulamento da Lei 38/2003, do 17 de novembro, Xeral de Subvencións, por tratarse dun procedemento en concorrencia, e dada a natureza das actividades subvencionadas en canto ó seu especial interese social, poderase exonerar da constitución de garantía a aqueles beneficiarios que xustifiquen especiais características mediante declaración da insuficiencia financieira para asumir os gastos que se deriven do proxecto subvencionado. O aboamento da subvención materializarase mediante ingreso na conta sinalada polo beneficiario.12. XUSTIFICACIÓN. O orzamento subvencionado a xustificar será o importe da subvención concedida. (Coef. de finanzamento:1) No caso de ter outras subvencións ou ingresos propios para o mesmo obxecto que, en concorrencia coa subvención do Concello de Carballo, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos. Carballo, 14 de xuño de 2017. O alcalde D. Evencio Ferrero Rodríguez